10. ΝΟΜΟΣ υπ’ αριθ.1657 της 5/15 Ιαν.1951 Περί τροποποιήσεως και συμπληρώσεως των περί Ισραηλιτικών Κοινοτήτων διατάξεων. Άρθρ.1.-Το δια του άρθρ.5 του Α.Ν.367/1945 «περί ανασυγκροτήσεως Ισραηλιτικών Κοινοτήτων» ιδρυθέν προσωρινώς «Κεντρικόν Ισραηλιτικόν Συμβούλιον Συντονισμού και Γνωματεύσεως» και κατά σύντμησιν του τίτλου αποκαλούμενον Κ.Ι.Σ. καθίσταται μόνιμον. Άρθρ.2.-1.Τα μέλη του Κ.Ι.Σ. εκλέγονται ανά τριετίαν υπό ειδικού Συνεδρίου αντιπροσώπων των ανεγνωρισμένων και εν ενεργεία διατελουσών Ισραηλιτικών Κοινοτήτων της χώρας συνερχομένου εν Αθήναις. 2.Τα της συγκροτήσεως και της λειτουργίας του Κ.Ι.Σ., ο τρόπος της συγκλήσεως του Συνεδρίου και εις αυτό αντιπροσώπευσις των Κοινοτήτων ως και ο αριθμός των αντιπροσώπων εκάστης Κοινότητος και πάσα άλλη αναγκαία λεπτομέρεια ρυθμισθήσονται δια του πρώτου εσωτερικού κανονισμού ψηφιζομένου υπό του σημερινού Κ.Ι.Σ. και εγκρινομένου δια Β.Δ/τος εκδιδομένου προτάσει του Υπουργού Θρησκευμάτων και Παιδείας. Πάσα τροποποίησις του εσωτερικού κανονισμού θα γίνεται εφεξής κατόπιν προτάσεως του Συνεδρίου των Κοινοτήτων καθ’ α ειδικώτερον δια του ως άνω πρώτου εσωτερικού κανονισμού καθορισθήσεται ως πρός την δια την περίπτωσιν ταύτην συγκρότησιν απαρτίας και την απαιτηθησομένην πλειοψηφίαν. Η πρότασις αύτη εγκρίνεται δια Β.Δ/τος εκδιδομένου προτάσει του αυτού Υπουργού. 3.Α.η.9α-10 Ισραηλίτικες Κοινότητες Άρθρ.3.-1.Το Συνέδριον εκλέγει τον Γενικόν Αρχιραββίνον Ελλάδος προτάσει του Κ.Ι.Σ., εφ’ όσον τούτο κρίνη αναγκαίαν την πλήρωσιν της θέσεως ταύτης, όστις προϊσταται όλων των Αρχιραββίνων και Ραββίνων της χώρας και εποπτεύει επί των καθαρώς θρησκευτικών ζητημάτων. 2.Ο Γενικός Αρχιραββίνος Ελλάδος δέον να έχη την Ελληνικήν υπηκοότητα, διορίζεται δε και απολύεται προτάσει του άνω Συνεδρίου δια Β.Δ/τος προκαλουμένου υπό του Υπουργού Θρησκευμάτων και Εθνικής Παιδείας. Άρθρ.4.-Πρός κάλυψιν των δαπανών λειτουργίας του Κ.Ι.Σ. δύναται τούτο δι’ αποφάσεως των 2/3 τουλάχιστον των μελών του να επιβάλη εις βάρος των Ισραηλιτικών Κοινοτήτων της χώρας εισφοράς μέχρι 10% επί των πάσης φύσεως εισοδημάτων των υποχρεουμένων των Κοινοτήτων όπως ανά τριμηνίαν αποστέλλωσι εις το Κ.Ι.Σ. βεβαίωσιν περί των πραγματοποιηθέντων κατά το προηγούμενον τρίμηνον εισοδημάτων των. Άρθρ.5.-«1.Όσαι εκ των Ισραηλιτικών Κοινοτήτων δεν αριθμούσι τουλάχιστον 5 Ισραηλιτικάς οικογενείας, διαλύονται. 2.Η διαπίστωσις ότι η Κοινότης στερείται του ανωτέρω αριθμού οικογενειών γίνεται υπό του Κ.Ι.Σ., η δε διάλυσις αυτής δι’ αποφάσεως του Υπουργού Εθνικής Παιδείας και Θρησκευμάτων, μετά γνώμην του Κ.Ι.Σ. 3.Η περιουσία των ούτω διαλυομένων Κοινοτήτων περιέρχεται αυτοδικαίως εις το Κ.Ι.Σ.». Το άρθρ.5 αντικατεστάθη ως άνω δια του άρθρ.3 Ν.Δ.301/1969 (κατωτ. αριθ.13). Βάσει της ανωτέρω διατάξεως διελύθη η Ισραηλιτική Κοινότης Κώ δια της υπ’ αριθ.1187762 της 14/26 Νοεμ.1970 αποφ. Υπ. Παιδείας (ΦΕΚ Β΄850). Άρθρ.6.-Εις όσας των Ισραηλιτικών Κοινοτήτων της χώρας ο αριθμός των δικαιουμένων κατά τον κανονισμόν των ψήφου μελών είναι μικρότερος των 100, την Κοινοτικήν συνέλευσιν απαρτίζουν ουχί αντιπρόσωποι των μελών αλλ’ άπαντα τα δικαιούμενα ψήφου μέλη της Κοινότητος. Άρθρ.7.-Το ήδη λειτουργούν Κ.Ι.Σ. εξακολουθεί υφιστάμενον μέχρι της εκλογής του υπό των άνω διατάξεων του παρόντος Νόμου προβλεπομένου νομίμου Συμβουλίου. Το αυτό προσωρινόν Συμβούλιον υποχρεούται εντός 4 μηνών από της δημοσιεύσεως του παρόντος όπως 1)εκπονήση τον εσωτερικόν κανονισμόν του Κ.Ι.Σ. και 2)συγκαλέση το Συνέδριον δια την εκλογήν του μονίμου Συμβουλίου.